पाएं अपने शहर की ताज़ा ख़बरें और फ्री ई-पेपरडाउनलोड करें
अमहरा थाना क्षेत्र के बालगुदर एन.एच-80 से बभनगामा गांव तक बनने वाली सड़क निर्माण कार्य में अपराधियों ने रंगदारी मांगने के साथ ही काम कर बंद करवा दिया। घटना की जानकारी के बाद अमहरा थानाध्यक्ष गजेन्द्र कुमार के नेतृत्व में पहुंची पुलिस ने रंगदारी मांगने वाले अपराधियों के विरूद्ध कार्रवाई शुरू कर दी है। जानकारी के अनुसार वलीपुर निवासी ठेकेदार गोपाल सिंह बालगुदर एन.एच-80 से बभनगामा गांव तक सड़क निर्माण कार्य करवा रहे हैं। गुरूवार की दोपहर दो बाइक पर सवार 5-6 की संख्या में अपराधी निर्माण स्थल पर पहुंच कर मुंशी से रंगदारी की मांग करते हुए काम बंद कर करने काे कहा नहीं तो बुरा अंजाम भुगतने का धमकी दिया। अपराधियों ने गांव के पास के ही बगीचा में ठेकेदार को मिलने लिए बुलाया था। अमहरा थानाध्यक्ष गजेन्द्र कुमार ने बताया कि रामनगर गांव के पांच-छह लोगों ने काम बंद कराया था, जिसे शुरू करा दिया गया है। रामनगर और आसपास के गांव के लोगों के विरूद्ध एफआईआर दर्ज किया गया है। नामजद युवकों का चरित्र संदिग्ध है। गिरफ्तारी के लिए छापेमारी जारी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn